Lisa's Wedding
<s>Lisina svadba (engleski Lisa's Wedding) je devetnaesta epizoda šeste sezone animirane serije Simpsoni.</s><s>Prvi put je emitirana 19. 3. 1995. na američkom programu Fox.</s><s>U epizodi, Lisa odlazi jednoj gatari na karnevalu koja joj predvidi kako će živjeti u tada dalekoj 2010. godini, kada će se zaljubiti u Engleza i pripremati na svadbu.</s><s>Greg Daniels je napisao scenarij, a Jim Reardon je bio režiser.</s><s>Mandy Patinkin je gostovao kao Hugh Parkfield, Lisin zaručnik u budućnosti, dok je Phil Hartman gostovao kao Troy McClure.</s><s>Ova epizoda je 1995. nagrađena Emmyem za izvanredan animirani program u udarnom terminu, čime je postala treća epizoda Simpsona kojoj je uručena ta nagrada.</s>

<s>Radnja
Lisa i njena obitelj posjećuju sajam posvećen renesansi.</s><s>Homer se tamo prežderava, pa Lisa iskoristi priliku da ode do obližnjeg štanda u kojem je neka gatara.</s><s>Iako je Lisa skeptična, gatara ispravno pogodi imena njene obitelji.</s><s>Potom uz pomoć karata krene predviđati Lisinu budućnost.</s>

<s>Priča se prebaci u (tada daleku) 2010. godinu, gdje je 23-godišnja Lisa studentica na jednom sveučilištu.</s><s>Upozna engleskog studenta, Hugha Parkfielda, koji joj isprva jako ide na živce, te se svađaju u knjižnici oko akademskih talenata, ali se na kraju strastveno zaljube.</s><s>Hugh ju pozove u svoj dom u Engleskoj gdje ju zaprosi.</s><s>Lisa odmah prihvaća.</s>

<s>Idućeg dana, Lisa nazove svoju majku, Marge, te joj objavi sretnu vijest.</s><s>Jednom u Springfieldu, Bart (sada 25) radi na gradilištu kao stručnjak za rušenje zgrada, Maggie je tinejdžerka koja navodno stalno priča i nadahnuto pjeva (iako je stalno prekinuta od nekog u epizodi čim otvori usta), dok Homer i dalje radi u nuklearnoj elektrani, te mu je Milhouse sada voditelj odjela.</s><s>Lisa je u strahu da će ju obitelj osramotiti, i stvari doista krenu po zlu kada Homer i Bart slučajno zapale britansku zastavu ispred Hugha, te ugase požar bacivši kompost na nju.</s>

<s>U krčmi, Homer daje Hughu ukrasnu dugmad za manšetu u obliku svinja, te ga zamoli da to nosi na svadbi jer je to u tradiciji obitelji.</s><s>Na sam dan vjenčanja, Hugh upozna svoju obitelj sa Simpsonima.</s><s>Lisa otkriva da je Hugh odbacio dugmad za manšetu.</s><s>Ona ga zamoli da ih nosi i Hugh pristaje.</s><s>Međutim, Hugh objavi Lisi da će se preseliti s njim u Englesku jer se ne slaže sa Homerom i Bartom.</s><s>Lisa je ljuta jer voli svoju obitelj usprkos njihovim manama, te otkaže vjenčanje i pobjegne.</s>

<s>Natrag u sadašnjosti, gatara kaže Lisi da se Hugh vratio u Englesku i nikad više nije vidio Lisu — ali zamoli Lisu da se "pravi kao da je iznenađena" kada do toga dođe.</s><s>Gatara zatim pokuša dramatično nestati u oblaku dima, ali ostaje na mjestu nakon što se dim rasprši, te Lisa napusti štand u neugodnom izdanju.</s><s>Lisa pronalazi Homera koji jedva čeka da joj ispriča što je sve vidio na sajmu.</s><s>Oni potom odlaze držeći se za ruke, a Lisa ga sluša, zadovoljna i sretna.</s>

<s>Produkcija
Prvotna ideja za ovu epizodu je nastala kada je James L. Brooks nazvao Davida Mirkina te mu iznio koncept u kojem se putuje u budućnost i tamo Lisa upoznaje svojeg savršenog momka, ali koji ne podnosi njenu obitelj.</s><s>Pošto je smatrao da će to biti teška epizoda za pisanje, Brooks je htio da Greg Daniels preuzme pisanje scenarija, pošto je ovaj bio oduševljen idejom te je kasnije izjavio da je pisanje bilo puno lakše nego je očekivao.</s><s>Dugmad za manšetu u obliku svinja isprva nisu bila u izvornom scenariju, nego su dodana naknadno jer su autori serije smatrali da trebaju nešto što će predstavljati Hughov prijezir prema obitelji Simpson.</s><s>Zavšrna odjavna špica je dorađena kada ju je Alf Clausen obradio u "verziji renesanse".</s>

<s>Sve je u epizodi moralo biti ponovno dizajnirano, uključujući i lokacije i osobito likove koji će izgledati drugačije u budućnosti.</s><s>U većinji slučajeva, odrasli likovi su nacrtani deblji, dodano je nekoliko crta na licu da se dobije dojam bora te su imali manje kose.</s><s>Homerova preinaka je bila minimalna: bio je još deblji, izgubio je jednu dlaku na glavi i dobio liniju ispod oka.</s><s>Isto tako je nosio odjeću koja liči na onu Georgea Jetsona.</s><s>Krustyev dizajn je podsjećao na Groucha Marxa.</s><s>Nebo je namjerno nacrtano sa crvenkastom bojom jer su producenti smatrali da če sviejt biti puno više zagađen u 2010.</s><s>Nancy Cartwright je opet podarila glas Bartu, ali joj je glas elektronički učinjen puno dubljim.</s>

<s>Ovo je bila prva epizoda Simpsona koja se odvijala u budućnosti.</s><s>Kasnije će biti snimljene još četiri.</s><s>Ostale su "Bart to the Future" u 11. sezoni, "Future-Drama" u 16. sezoni, "Holidays of Future Passed" u 23. sezoni te "Days of Future Future" u 25. epizodi.</s><s>Iako su "Lisina svadba" i "Future-Drama" oboje nominirani za nagradu Emmy, Entertainment Weekly je 2003. naveo da je "Bart to the Future" najgora epizoda u historiji serije.</s>

<s>Reference na popularnu kulturu
U epizodi se spominje "40 klasika u kojima glumi Jim Carrey", među kojima su The Mask i "Ace Ventura VI".</s><s>David Mirkin je izjavio da je to bila šala na to kako je Carrey bio tada popularan, te kako tada nije imao puno poštovanja kao glumac.</s><s>Zvuk automobila je isti kao u seriji Jetsoni.</s><s>Komunikatori na zglobu imaju isti zvuk kao u seriji Star Trek.</s><s>Tri glavne američke TV stanice je otkupio ABC i spojio u "CNNBCBS".</s><s>Istodobno, Fox je s vremenom postao kanal za pornografiju.</s><s>Hugh Parkfield je parodija engleskog glumca Hugha Granta.</s><s>Početak romanse između Lise i Hugha je slična onoj u Ljubavnoj priči.</s><s>Sudbina Martina Princea je parodija Fantoma opere.</s>

<s>Prijem
Prilikom prvog emitiranja, "Lisina svadba" je završila na 52. mjestu prema rejtingu za tjedan marta 13.–19. 1995., te joj je Nielsenov rejting bio 9,1.</s><s>To značui da je epizodu gledalo oko 8,7 miliona kućanstava.</s><s>Bila je treća najgledanija emisija na Foxu tog tjedna, iza Beverly Hills, 90210 i Melrose Placea.</s>

<s>Ova epizoda je 1995. nagrađena Emmyem za izvanredan animirani program u udarnom terminu, čime je postala treća epizoda Simpsona kojoj je uručena ta nagrada.</s><s>"Lisina svadba" je jedna od najomiljenijih epizoda Jamesa L. Brooksa, koji smatra da je jedna od najbolje napisanih epizoda te da joj je rang uz sam vrh epizoda Simpsona.</s><s>Emocije u priči se često uspoređuju sa epizodom "Lisa's Substitute".</s><s>Novine The Quindecim su sastavile popis 25 najboljih epizoda Simpsona, te su ovu naveli kao "najbolju epizodu serije".</s><s>Iste novine su kritizirale Entertainment Weekly jer su izostavile "Lisinu svadbu" i "Lisa's Substitute" iz liste 25 najboljih epizoda serije, te naveli da je to "usporedivo sa izostavljanjem Sikstinske kapele iz popisa najboljih ostvarenja Michelangela ...</s><s>Ove epizode su ne samo briljantno smiješne, već i među izvorno najemotivnijim pričama u cijeloj historiji serije."</s>

<s>Mandy Patinkin je podario glas Hughu, te ga je Chris Turner naveo kao jednog od najboljih gostujućih uloga serije u Planet Simpson.</s><s>U časopisu Entertainment Weekly Patinkin je proglašen 16. najboljim gostujućim nastupom Simpsona.</s><s>The Daily Telegraph je karakterizirao priču kao jednu od "10 najboljih epizoda Simpsona."</s>

<s>Naseljeđe
1. 8. 2010., na dan vjenčanja Lise u epizodi, ime "Lisa Simpson" se često pojavilo na Twitteru.</s><s>Većina korisnika Twittera joj je zaželjelo sretno vjenčanje.</s>

<s>Izvori</s>

<s>Bibliografija</s>

<s>Eksterni linkovi
 "Lisa's Wedding" na The Simpsons.com</s>

<s>Epizode serije The Simpsons
TV-epizode 1995.</s>

